ถ้ามีประจำเดือนสีจางกว่าปกติจะเกิดการตั้งครรภ์ไหมคะ เคยมีพสพเเต่ป้องกัน เเล้วก็มีประจำเดือนมาทุกเดือนเเต่บางเดือนมาเเค่1-2 วันเองคะ
สวัสดีค่ะ หากหลังจากที่มีเพศสัมพันธ์ ได้มีประจำเดือนมาเป็นปกติ ก็แสดงว่าไม่ได้มีการตั้งครรภ์เกิดขึ้น ส่วนการที่มีเลือดประจำเดือนปริมาณน้อย และมาแค่ 1-2 วัน อาจเกิดจากสาเหตุ เช่น การมีน้ำหนักลด มีน้ำหนักตัวน้อย การออกกำลังกายมากไป มีภาวะโลหิตจาง มีพังผืดในโพรงมดลูก มีภาวะไทรอยด์ฮอร์โมนผิดปกติ หรืออาจเป็นพันธุกรรมที่มีประจำเดือนมาน้อยก็ได้ เป็นต้น หรือหากมีการใช้ฮอร์โมนต่างๆ คุมกำเนิดอยู่ ก็อาจเป็นสาเหตุได้ค่ะดังนั้น หากไม่ได้ใช้ยาฮอร์โมนอะไรคุมกำเนิดอยู่ แนะนำควรลองสังเกตประจำเดือนในรอบต่อๆ ไปก่อน ว่าจะยังคงมามีปริมาณน้อย และมาเพียง 1-2 วันหรือไม่ หากยังคงเป็นอยู่ ก็อาจไปพบแพทย์เพื่อตรวจหาสาเหตุค่ะ